proxectonos/corpus_dominio_legal_administrativo_tmp huggingface dataset:
04/12/2018 | Administración LocalMunicipal
Monfero
Exposición pública aprobación padróns fiscais S. A. F. outubro 2018

A Xunta de Goberno Local deste Concello, na súa sesión do 28 de novembro de 2018, acordou aprobar os padróns fiscais do mes de OUTUBRO de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 2.132,66 de € e 126,39€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 29 de novembro de 2018 O Alcalde Andrés Feal Varela.
04/12/2018 | Administración LocalMunicipal
Touro
Información pública do Proxecto de equidistribución do Plan parcial S-04 de Touro

Pola Xunta xeral ordinaria e universal da sociedade Queizúar SL, en data 31 de outubro de 2018, aprobouse inicialmente o proxecto de reparcelación do “Proxecto de equidistribución do Plan parcial S-04 de Touro”, conforme ao establecido no artigo 121.3. a) da Lei 2/2016, do 10 de febreiro, do Solo de Galicia, que se está a tramitar polo sistema de concerto. Conforme ao establecido no artigo 106 da citada Lei 2/2016, exponse o “Proxecto de equidistribución do Plan parcial S-04 de Touro” a información pública polo prazo dun mes, contado desde o día seguinte ao de publicación deste anuncio no Boletín Oficial da Provincia, ao obxecto de que se poidan presentar as alegacións e reclamacións que se estimen oportunas. Conxuntamente exponse ao público polo prazo dun mes o texto íntegro do convenio de monetarización do aproveitamento urbanístico que lle corresponde ao Concello, conforme ao establecido no artigo 401.3 do Regulamento da Lei do Solo (Decreto 143/2016, do 22 de setembro), que ten sido aprobado inicialmente pola Xunta de Goberno Local en data 28 de novembro de 2018, co obxecto de que se poidan presentar as alegacións e reclamacións que se estimen oportunas. Touro, 29 de novembro de 2018. O Alcalde, Asdo.: Ignacio Codesido Barreiro.
04/12/2018 | Administración LocalMunicipal
As Pontes de García Rodríguez
Intervención
Anuncio de aprobación definitiva de modificación de crédito núm.49/2018, na modalidade de suplemento de crédito núm.6/2018

ANUNCIO Aprobación definitiva do expediente de modificación de créditos número 49/2018 aprobado polo Pleno da Corporación Tendo sido definitivamente aprobado polo Pleno deste Concello o expediente de crédito extraordinario e suplemento de créditos número 6/2018, por acordo adoptado en sesión celebrada o 7 de novembro de 2018, e polo transcurso do prazo de 15 días de exposición ó público, en cumprimento do disposto no artígo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: ESTADO DE GASTOS As Pontes de García Rodríguez, 03/12/2018. O concelleiro delegado de Facenda, Patrimonio, Urbanismo e Servizos Antonio Alonso Román
04/12/2018 | Administración LocalMunicipal
Vimianzo
Anuncio de aprobación inicial do expediente de modificación de crédito núm.2018/TC/07 na modalidade de transferencia de crédito

O Pleno do Concello de Vimianzo, en sesión ordinaria que se levou a cabo o día 01/12/2018, acordou a aprobación inicial do expediente de modificación de crédito núm.2018/TC/07, na modalidade de transferencia de crédito. En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente a exposición pública durante o prazo de quince días, contados desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo. Vimianzo, 3 de decembro de 2018. O alcalde-presidente Manuel Antelo Pazos
04/12/2018 | Administración LocalMunicipal
Boimorto
Inicio expediente investigación de oficio sobre titularidade municipal tramos camiños públicos; Camiño Vello Boimorto Présaras, Cruce có Camiño Real Porto Salgueiro Arentía

Iniciado expediente para investigar a titularidade municipal tramos camiños públicos; Camiño Vello Boimorto Présaras, Cruce có Camiño Real Porto Salgueiro Arentía no poligono 19 da parroquia de Boimil, por Decreto da Alcaldía numero 537/2018 de data 28/11/2018, de conformidade co artigo 49 do Real decreto 1372/1986, do 13 de xuño, polo que se aproba o Regulamento de bens das entidades locais, sométese a información pública polo prazo de quince días hábiles, a contar desde o día seguinte ao de publicación do presente anuncio neste Boletín Oficial da Provincia da Coruña. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. En Boimorto, a 29 de novembro de 2018 A Alcaldesa-Presidenta Maria Jesus Novo Gomez
04/12/2018 | Administración LocalMunicipal
Rianxo
Tesourería - Recadación
Padróns do servizo de axuda no fogar do mes de outubro de 2018 de prestación básica e dependencia

A Xunta de Goberno Local do 26/11/2018 aprobou os padróns fiscais correspondentes ao mes de OUTUBRO do exercicio 2018 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do desposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e ejercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Rianxo, 27 de novembro de 2018 O Alcalde, Asdo.: Adolfo F. Muíños Sánchez
04/12/2018 | Administración LocalMunicipal
Pontedeume
Aprobación definitiva do expediente de modificación de crédito número 24/2018

EDICTO Aprobación definitiva do expediente de modificación de crédito número 24/2018 Aprobada inicialmente na sesión plenaria celebrada o 25/10/2018, a modificación de crédito número 24/2018, na modalidade de transferencia de crédito, e unha vez exposto ao público sen terse presentado reclamación ningunha (BOP número 209 do 2/11/2018), queda definitivamente aprobada en aplicación dos artigos 177.2 e 169.3 do texto refundido da Lei reguladora das facendas locais. Logo deste expediente, o resumo por capítulos do orzamento 2018 queda como segue: Contra este acordo, que esgota a vía administrativa, poderase interpoñer directamente recurso contencioso-administrativo no prazo de dous meses, contados a partir da presente publicación, tal como dispón o artigo 171 do Real decreto lexislativo 2/2004 polo que se aproba o Texto refundido da Lei reguladora das facendas locais, así como o 46.1 da Lei 29/1998 do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. Asinado dixitalmente polo alcalde do Concello de Pontedeume, Bernardo Fernández Piñeiro, con data do 29 de novembro de 2018.
04/12/2018 | Administración LocalMunicipal
San Sadurniño
Exposición pública de aprobación de padrón fiscal abastecemento domiciliario de auga potable terceiro trimestre de 2018

Apróbase por Resolución da Alcaldía con data de 28 de novembro de 2018, o padrón cobratorio correspondente ó abastecemento domiciliario de auga potable do 3º trimestre do ano 2018, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a existencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. San Sadurniño, 27 de novembro de 2018. O ALCALDE, Secundino García Casal.
04/12/2018 | Administración LocalMunicipal
Negreira
Delegación das funcións da Alcaldía

ANUNCIO Por Decreto da Alcaldía n.º 231/2018, de data 28 de novembro de 2018, delégase no primeiro tenente de alcalde, don Manuel Ángel Leis Míguez, o exercicio das funcións da Alcaldía entre os días 5 ao 9 de decembro de 2018, ámbolos dous inclusive. O que se fai público aos efectos do disposto no artigo 44.2º do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Negreira, 29 de novembro de 2018. O alcalde Jorge Jesús Tuñas Caamaño
04/12/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Calendario laboral ano 2019

Dando cumprimento ao disposto no artigo 37.2 do Estatuto dos traballadores (Real decreto lexislativo 1/1995, do 24 de marzo), nos artigos 45 e 46 do Real decreto 2001/1983, do 28 de xullo; e no Decreto 86/2017, de 7 de setembro (DOG núm.175, do 14 de setembro de 2018), polo que se determinan as festas da Comunidade Autónoma de Galicia para o ano 2019, esta Xefatura Territorial da Consellería de Economía, Emprego e Industria, elaborou para esta provincia da Coruña o calendario laboral, onde se determinan como inhábiles para o traballo, retribuídas e non recuperables, no ámbito dos respectivos concellos, as seguintes festas locais: O que se fai público no Boletín Oficial da Provincia para o seu debido cumprimento. A Coruña, 29 de novembro de 2018 O Xefe Territorial Isidoro Martínez Arca
04/12/2018 | Administración LocalMunicipal
Cerdido
Resumo do presuposto resumido por capítulos por aprobación dunexpediente de modificación de créditos

ANUNCIO En cumprimento do disposto no artigo 169 e 177 do Real Decreto Lexislativo 2/2004 polo que se aproba o Texto Refundido da Lei Reguladora das facendas locais, procédese a publicar o resumo do presuposto resumido por capítulos, a día de hoxe, que se transcribe a continuación, despois da aprobación do expediente de modificación de créditos 2018/T002/000011, financiado co remanente de tesoureira. INGRESOS GASTOS Cerdido, 29 de novembro de 2018. O alcalde Benigno Galego Castro
04/12/2018 | Administración LocalMunicipal
Arteixo
Secretaría Xeral
Bases do 28º Certame de Narracións Breves Manuel Murguía

O Concello de Arteixo publica as bases do 28º Certame de narracións breves “Manuel Murguía”, de conformidade ás bases aprobadas pola Xunta de Goberno Local, en sesión ordinaria do trinta e un de outubro de dous mil dezaoito. O Concello de Arteixo, para contribuír ao desenvolvemento da narrativa galega e honrar ao noso Patriarca, convoca con carácter anual o 28º Certame de Narracións Breves Manuel Murguía coas seguintes 1. Poderán concorrer todas as autoras e autores que o desexen cunha única obra, de temática libre e escrita en lingua galega.2. Os relatos, que deberán ser orixinais e inéditos en calquera soporte (papel, electrónico, etc.), deberán ofrecer unha extensión non inferior a 15 páxinas nin superior a 30, estar escritos con letra arial, corpo 12 e tamaño DIN A4.3. Os traballos presentaranse por cuadriplicado, mecanografados a duplo espazo, por unha soa cara e incluirán unicamente na portada o título da obra e un lema ou pseudónimo. Xuntarase unha copia do texto nun PEN ou CD en formato LibreOffice, Word ou similar. Nun sobre pechado, no que tamén serán visibles o título e o lema, achegaranse no seu interior o título, o lema, o nome, o enderezo, o teléfono, unha fotocopia do DNI e o currículo do autor ou autora.4. As obras deberán enviarse facendo constar no sobre “28º Certame de Narracións Breves Manuel Murguía” até o 15 de febreiro de 2019 ao seguinte enderezo. Concello de Arteixo Praza Alcalde R Dopico, nº 1 15142 Arteixo A Coruña 5. Establécense tres premios: un primeiro premio dotado con 4.000,00 €, un segundo de 1.500,00 € e un terceiro de 600,00 €, todos eles sometidos á correspondente retención. Os galardóns poden declararse desertos.6. O xurado, constituído por membros de recoñecida solvencia, será designado polo Concello de Arteixo e fará pública a súa decisión inapelable no mes de maio de 2019.7. Os tres finalistas deberán estar presentes o día 10 de maio no acto de entrega para recibir os premios, salvo ausencia debidamente xustificada.8. Os orixinais non premiados poderán ser devoltos, sempre que o soliciten os seus autores/as por escrito no prazo máximo dun mes a partir do ditame.9. No caso de que por iniciativa do Concello se editen os textos en papel, os dereitos derivados de tal publicación poderán ser aboados mediante a entrega dun número de exemplares calculado a tal efecto. Os autores farán constar en edicións en papel ou electrónicas posteriores da súa obra que foi premiada neste certame.10. A interpretación destas bases corresponde exclusivamente ó xurado. O feito de participar no certame supón a aceptación das presentes bases. Ana Bello Vázquez Concelleira de Cultura e Festas Arteixo, 29 de novembro de 2018
04/12/2018 | Administración LocalMunicipal
Coirós
Padrón cobratorio do terceiro trimestre de 2018 de abastecemento e saneamento de augas

A N U N C I O Mediante acordo da Xunta de Goberno Local de data 22 de novembro de 2018, aprobouse o padrón da taxa municipal de abastecemento e saneamento de auga, do terceiro trimestre de 2018. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 do 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do Concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A falta de pago do canon no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A publicación no Boletín Oficial da Provincia deste anuncio, produce efectos de notificación expresa, ao abeiro do disposto no artigo 102.3 da Lei Xeral Tributaria, e do anuncio de cobranza segundo o disposto no artigo 24 do Real Decreto 939/2005 Regulamento Xeral de Recadación.” Coirós, 26 de novembro de 2018. O ALCALDE Asdo.: Francisco Quintela Requeijo
04/12/2018 | Administración LocalMunicipal
Negreira
Modificación de cambio de data da Xunta de Goberno Local

ANUNCIO Por Decreto desta Alcaldía n.º 230/2018, de data 28 de novembro de 2018, determinouse que a sesión ordinaria da Xunta de Goberno Local correspondente ao xoves día 6 de decembro do presente ás 13.30 horas, ao coincidir co Día da Constitución e, polo tanto, ser festivo en todo o territorio nacional, celebrarase o día 10 de decembro (luns) de 2018 ás 13.30 horas. O que se fai público para xeral coñecemento. Negreira, 29 de novembro de 2018. O alcalde Jorge J. Tuñas Caamaño
04/12/2018 | Administración LocalMunicipal
Rianxo
Tesourería - Recadación
Prezo público das saídas coas persoas mayores entre os meses de novembro 2018 e xullo de 2019 do Concello de Rianxo

A Xunta de Goberno do Concello de Rianxo, en sesión celebrada o día 26/11/2018, acordou a aprobación do Prezo Público das saídas coas persoas mayores entre os meses de novembro 2018 e xullo de 2019 do Concello de Rianxo que se indica: Fixar as seguintes tarifas das saídas coas persoas mayores entre os meses de novembro 2018 e xullo de 2019 do Concello de Rianxo: *15 € para saídas de 1 día de duración. *O prezo pola saída de 2 días de duración será 100 €. *O prezo pola saída de 3 días de duración será de 160 €. Rianxo, 28 de novembro de 2018 O Alcalde, Asdo.: Adolfo F. Muíños Sánchez
04/12/2018 | Administración LocalMunicipal
Cariño
Exposición pública de modificación de créditos 22/2018

Anuncio de aprobación inicial de modificación de créditos por suplemento de crédito O Concello de Cariño en Pleno, en sesión levada a cabo o día 30 de novembro de 2018, aprobou inicialmente o expediente de modificación de créditos por suplemento de crédito polo importe de 180.000,00 €. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177 en relación có 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. O orzamento do ano 2018, no seu estado de gastos, trala entrada en vigor do devandito expediente ascende á cantidade de 5.464.577,04 €, correspondendo a cada capítulo as cantidades que de seguido se expresan segundo o seguinte detalle: O que se publica para os efectos previstos na lexislación citado, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data da aprobación definitiva. Cariño, a 30 de novembro do 2018. O ALCALDE Asdo.: José Miguel Alonso Pumar
04/12/2018 | Administración LocalMunicipal
Ribeira
Padrón e lista cobratoria da taxa pola venta ambulante do 3º trimestre de 2018

Por Decreto de Alcaldía, de data de hoxe aprobáronse as liquidacións correspondentes a: – Padrón e lista cobratoria da taxa pola venta ambulante do 3º trimestre de 2018. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 21 de novembro de 2018 ao 31 de xaneiro de 2018, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 21 de novembro de 2018 O alcalde, Manuel Ruiz Rivas
28/12/2018 | Administración LocalMunicipal
A Coruña
Servizo de Persoal
Modificación e ampliación da Oferta de Emprego Público do Excmo. Concello da Coruña para o ano 2018

ANUNCIO En sesión celebrada o día 21 de decembro de 2018, a Xunta de Goberno Local adoptou o seguinte acordo: Primeiro.- Modificar a Oferta de Emprego Público do ano 2018, aprobada por Acordo de Xunta de Goberno Local de data 13/07/2018 (publicada no BOP núm.139 de data 23/07/2018), no que respecta á exclusión das prazas de funcionario na quenda libre nas que se indicaba no apartado de Notas a descrición de execución de sentenza, para ser incluídas dentro das prazas ofertadas no proceso extraordinario de estabilización. A relación de prazas incluídas na modificación da Oferta de Emprego Público do ano 2018 figura no Anexo que se acompaña. Segundo.- Ampliar a Oferta de Emprego Público do ano 2018, para a inclusión da tasa adicional derivada do proceso extraordinario de estabilización por aplicación do disposto no artigo 19. un.9 da Lei 6/2018, de Orzamentos Xerais do Estado para o ano 2018, consistente na ampliación de dicha oferta cun proceso extraordinario de estabilización no cal se recollan as prazas recollidas na seguinte táboa, que están relacionadas con postos de traballo desempeñados por persoal con vinculación temporal e que están incluídos nos sectores de actividade establecidos no citado artigo 19. un.9. A relación de prazas incluídas na ampliación da Oferta de Emprego Público do ano 2018 figura no Anexo que se acompaña. ANEXO I. MODIFICACION DA OFERTA DE EMPREGO PÚBLICO DE 2018, APROBADA POLA XUNTA DE GOBERNO LOCAL CON DATA 13/07/2018, QUEDANDO CO SEGUINTE CONTIDO: PERSOAL FUNCIONARIO QUENDA LIBRE II. AMPLIACIÓN DA OFERTA DE EMPREGO PÚBLICO DE 2018, PROCESO EXTRAORDINARIO DE ESTABILIZACIÓN (art 19. Un.9 da Lei 6/2018): A Coruña, 26 de decembro de 2018 O Alcalde P. D. (Decreto do 15/06/2016) O Director de Economía, Facenda e Administración Eduardo Mera Rico
28/12/2018 | Administración LocalMunicipal
A Coruña
Servizo de Persoal
Modificación da Oferta de Emprego Público do Excmo. Concello da Coruña para o ano 2018

En sesión celebrada o día 21 de decembro de 2018, a Xunta de Goberno Local adoptou o seguinte acordo: Modificar a Oferta de Emprego Público do Excmo. Concello da Coruña para o ano 2018, ampliando a oferta de emprego público de 2018 nos seguintes termos: QUENDA LIBRE PROMOCION INTERNA A aprobación desta modificación realizase ao amparo do disposto na Lei 6/2018 de Orzamentos Xerais do Estado par ao ano 2018, na sua disposición adicional centésima sexaxésima quinta e a convocatoria de prazas resultante desta oferta axustarase ao número de solicitudes formuladas polos membros do Corpo da Policia Local acollendose á xubilación anticipada nos termos previstos na Disposición Transitoria Segunda do Real Decreto 1449/2018, de 14 de decembro. A Coruña, 26 de decembro de 2018 O Alcalde P. D. (Decreto do 15/06/2016) O Director de Economía, Facenda e Administración Eduardo Mera Rico
28/12/2018 | Administración LocalMunicipal
Muxía
Anuncio aprobación definitiva 12

O Pleno da Corporación, en sesión celebrada o día 28 de novembro de 2018, aprobou inicialmente o expediente de modificación de crédito “Transferencia de Crédito 12/2018”. Segundo o previsto nos arts.179,177.2 e 169 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial expúxose ao público durante o prazo de 15 días hábiles dende a súa publicación no BOP nº 230 do día 3 de decembro de 2018. Dado que durante dito prazo non se presentaron reclamacións contra o acordo inicial, e de conformidade co previsto no artigo 169.3 do RDL 2/2004, publícase o resumo por capítulos aos efectos da súa aprobación definitiva e entrada en vigor: TRANSFERENCIA DE CRÉDITO 12/2018 - CAPÍTULO DE GASTOS CON ALTA DE CRÉDITOS - CAPÍTULO DE GASTOS CON BAIXA DE CRÉDITOS O que se publica para os efectos previstos na lexislación citada, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir do día da aprobación definitiva. Muxía, 26 de decembro de 2018 O alcalde Félix Porto Serantes
28/12/2018 | Administración LocalMunicipal
Coirós
Aprobación definitiva orzamento 2019

Definitivamente aprobado polo Pleno do Concello o orzamento para o exercicio económico de 2018, e a relación de postos de traballo, por acordo do día 26 de decembro de 2018, en cumprimento do artigo 169.3do R. D. Lexislativo 2/2004, de 5 de marzo, expóñense ó público os resumes seguintes: ESTADO DE INGRESOS - Secretaría-Intervención, en propiedade, Grupo A1, Habilitación nacional, Nivel 30 - Asesoría Xurídica de Igualdade, vacante, Grupo A1, Administración Especial, escala técnica, Nivel 24 - Traballador social, en propiedade, Grupo A2, Administración Especial, escala técnica, Nivel 24 - Auxiliar administrativo, (2) en propiedade, Grupo C2, Administración Xeral, Nivel 18 - Alguacil Porteiro, en propiedade, Grupo E, Administración Xeral, Nivel 14 - Auxiliar axuda a domicilio, en propiedade, Grupo E, Admon. Especial, Nivel 14 - Oficial de oficios varios, vacante, Grupo E, Admon. Especial, Servizos Especiais, Nivel 14 - Técnico de información xuvenil e animación sociocultural, vacante, Grupo A2, Admon. Especial, Nivel 20 - Operario electricista e mantemento instalacións, fixo. - Nove auxiliares de axuda a domicilio, temporais. - Operario condutor de tractor, temporal. - Educadora familiar, temporal. - Informadora xuvenil, temporal. - Directora do CIM, temporal - Axente de Igualdade, temporal. - Profesora educación adultos e outros, temporal Coirós, 26 de decembro de 2018. Asdo.: Francisco Quintela Requeijo Alcalde Presidente
28/12/2018 | Administración LocalMunicipal
Cabanas
Aprobación definitiva modificación de crédito 11/18

Aprobado definitivamente o expediente de Modificación de Créditos nº 11/2018 dentro do vixente orzamento municipal, por importe de catrocentos trinta e cinco mil cento setenta euros (435.170,00), en cumprimento do disposto no artigo 177.2 en relación co 169.3 do Texto Refundido da Lei Reguladora das Facendas Locais, faise público que despois do referido expediente, o resume por capítulos do estado de gastos e do estado de ingresos do orzamento queda da seguinte forma: Cabanas, 27 de decembro de 2018 O Alcalde, Asdo. Germán Castrillón Permuy
28/12/2018 | Administración LocalMunicipal
Culleredo
Economía, Facenda e Réxime Interior
Aprobación da oferta de emprego público - 2018

A Xunta de Goberno Local en sesión extraordinaria do 26 de decembro de 2018 aprobou a oferta de emprego público para o exercicio 2018, configurada polas seguintes prazas: Proceso selectivo: Acceso libre O que se fai público para o xeral coñecemento Culleredo, 26 de decembro de 2018 A concelleira de Seguridade Cidadá, Recursos Humanos e Réxime Interior Marta María Figueroa Fuentes
28/12/2018 | Administración LocalMunicipal
Muxía
Anuncio de aprobación definitiva de expedientes de modificación de crédito: suplemento de crédito 2/2018 con baixa por anulación de créditos 2/2018 e transferencia de créditos 12/2018

O día 28 de novembro 2018, o Pleno da Corporación aprobou inicialmente o expediente de modificación de crédito “Suplemento de Crédito 2/2018”, financiado con “Baixa por anulación de créditos 2/2018”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP nº 230 do día 3 de decembro de 2018. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Muxía, 26 de decembro de 2018 O alcalde Félix Porto Serante
28/12/2018 | Administración LocalMunicipal
Cee
Delegación de funcións do alcalde

ASUNTO: Decreto delegación funcións EXPEDIENTE DECRETO: 2018/G003/000821 ANTECEDENTES: VISTA a necesidade de proceder á substitución do titular desta Alcaldía, durante a ausencia do mesmo, do día 29 de decembro de 2018 ao 5 de xaneiro de 2019, debendo asumir as funcións de Alcaldía na súa totalidade a Isidoro Carlos Gomez de la Barcena Aceituna, que se atopa ausente no mesmo espazo de tempo, asume as funcións de Matej De Vidania Lacoba, segunda Tenente de Alcalde, segundo nomeamento dos Tenentes de Alcaldes efectuado en Resolución de Alcaldía Nº 608/2016 de 15 de setembro. VISTO o disposto no art.23.3 da LBRL e art.47 do ROF; e en base ás atribucións que me outorga a lexislación local vixente, RESOLVO: PRIMEIRO.- Delegar na Emilie Aghbalou Iezzi, a totalidade das funcións e competencias da Alcaldía durante o citado período de ausencia comprendido entre os días 29 de decembro de 2018 ao 5 de xaneiro de 2019, ámbos días incluídos. SEGUNDO.- Notificar a presente resolución ao interesado, dar conta da mesma ao Pleno da Corporación e proceder á súa publicación no taboleiro de anuncios do Concello ( art.44.2 e 47.2 do ROF). De conformidade co disposto no Art.52.1 da Lei 7/1985, do 2 de abril Reguladora das Bases do Réxime Local, contra a presente Resolución, que é definitiva na vía administrativa, pode interpoñerse, potestativamente, recurso de reposición ante a propia Alcaldía, no prazo dun mes contado desde o día seguinte ao da súa notificación, ou ben, Recurso Contencioso-Administrativo, ante o Xulgado do Contencioso-Administrativo de Alacante no prazo de dous meses, contados desde o día seguinte ao da recepción da presente notificación, conforme prevén a Lei Reguladora da Xurisdición Contencioso-Administrativa. En CEE, luns 24 de decembro de 2018 O alcalde, Ramón Vigo Sambade. Asdo. A secretaria, Rocío Hermida Cancela. Asdo.
28/12/2018 | Administración LocalMunicipal
Porto do Son
Aprobación da oferta de emprego público de 2018.

Aprobación da oferta de emprego público para o ano 2018. A Xunta de Goberno Local do Concello de Porto do Son, na sesión do 26 de decembro de 2018, aprobou a oferta de emprego público deste concello para o ano 2018, que comprende as prazas vacantes dotadas nos Orzamentos da Corporación que non poden ser cubertas cos efectivos de persoal existente e cumprindo o previsto na Lei 6/2018, do 3 de xullo, de Orzamentos Xerais do Estado para o ano 2018, co seguinte detalle: Esta oferta de emprego público executarase no prazo improrrogable de tres anos. Porto do Son, 26 de decembro de 2018. O Alcalde- Presidente, Asdo. José Luis Oujo Pouso.
20/12/2018 | Administración LocalMunicipal
Tordoia
Aprobación orzamento 2019

EDICTO APROBACION DO ORZAMENTO PARA 2019 Aprobado inicialmente en sesión ordinaria do Pleno deste Concello, de data 18 de decembro 2018, o Orzamento Xeral, Bases de Execución, e a plantilla do persoal para o exercicio económico 2019, con arreglo ao previsto no artigo 169 do Texto Refundido da lei Reguladora de Facendas Locais aprobado polo Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva polo plazo de quince días dende a publicación deste anuncio, aos efectos de reclamacións e alegacións. De conformidade co acordo adoptado, o Presuposto considerase definitivamente aprobado, si durante o citado prazo non se presentasen reclamacións En consecuencia, e de conformidade co establecido no artigo 169.3 do citado corpo legal, faise público o orzamento municipal do Concello correspondente ao exercicio 2019 e prócedese á publicación do seu resume por capitulos e a plantilla de persoal. ESTADO DE GASTOS ESTADO DE INGRESOS Así mesmo, cumprimento do disposto no artigo 127 do Real Decreto Lexislativo 781/1986, de 18 de abril, fais público o plantel de persoal para o exercicio 2019, que se reproducede seguido: Clasificación: Grupo segundo Lei 7/2007, de 12 de abril.- número de postos.-situación PLANTEL PERSOAL A).- PERSOAL FUNCIONARIO (Clasificación según art.76 EBEP) I) Con habilitación de Carácter Nacional 1.1. Secretaria-Intervención-Tesoureria.-(1).-Grupo A.-Nivel 30. -Propiedade II) Escala de Administración Xeral: 2.1. Subescala de Xestión-(1)-Grupo A2.- Nivel 26.-Propiedade 2.2. Administrativo-(1)-Grupo C1.-Nivel 22-Propiedade Administrativo-(1)-Grupo C1.-Nivel 11-Propiedade Administrativo-(1)-Grupo C1.-Nivel 22-Propiedade 2.3. Auxiliar Administrativo-(1)-Grupo C2.-Nivel 18-Propiedade 2.4. Subescala Subalterna-(1)-Grupo E.-Nivel 13-Propiedade III) Escala de Administración Especial.3.1. Policia Local (2)-Grupo C1.-Nivel 14-Propiedade-A Extinguir 3.2. Traballadora Social-Grupo A2. Nivel 22-Vacante (incluida OPE) B).-POSTOS DE TRABALLO SUXETOS A LEXISLACIÓN LABORAL -Laboral Fixo Conductor para recollida de lixo e outros servicios.-(1)- Propiedade Obreiro de Servizos Múltiples-(2)-Vacante( incluida OPE ) Conserxe CPI-(1)-Vacante (incluida OPE ) -Laboral Indefinido (en consolidación de emprego) Traballadora Social (1) – Indefinido Auxiliar adtvo. Servizos Sociais (1)- Indefinido Axente de Emprego-(1)-Indefinido Animadora Socio-Cultural-(1)-Indefinido Conductor tractorista Municipal-(1)-Indefinido Encargado Biblioteca e Casa de Cultura-(1)-Indefinido Vixilante Deportivo e servicios multiples (1) Indefinido Animadora Deportiva (1). Indefinido Educadora Familar (1). Indefinido Auxiliar axuda no fogar (10). Indefinido Auxiliar administrativo edificio servizos multiples. Indefinido -Laboral Temporal Personal PAI (Punto Atención Infancia) (3) Animadora Xeraiatrica (1) Auxliar Axuda no forgar (4) Obreiros Servicios Multiples-Mantemento accesos núcleos e outros viais (3) Tordoia a 18 de decembro de 2018 O alcalde Fdo. Antonio Pereiro Liñares
20/12/2018 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de novembro

En data 17 de decembro de 2018 o Alcalde ditou a seguinte resolución: Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Johana Marcela Erkoreka Benlahcen, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de novembro de 2018. Elaborados os padróns mensuais que conteñen as liquidacións da taxa pola prestación do servizo do SAF no mes de novembro de 2018, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de novembro de 2018. O padrón correspondente ao mes de novembro consta de 79 contribuíntes (27 de libre concurrencia e 52 de dependencia) e un importe total de 4.005,28 € (3.371,73 € usuarios de dependencia e 633,55 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Cabana de Bergantiños, a 17 de decembro de 2018 O Alcalde Asdo. José Muíño Domínguez
20/12/2018 | Administración LocalMunicipal
Cabana de Bergantiños
Elevación automática a definitivo do acordo de aprobación inicial do expediente de modificación de crédito 23/2018, mediante suplemento de crédito

Rematado o prazo de exposición ao público do acordo plenario de modificación nº23 do orzamento da Corporación para o ano 2018, mediante suplemento de crédito sen presentarse reclamacións, enténdese elevado a definitivo, conforme ao disposto no artigo 177 do Real Decreto Lexislativo 2/2004, do 5 de marzo. En cumprimento do artigo 169 da citada lei faise público o resumo por capítulos do Estado de ingresos e de gastos trala aprobación do devandito expediente. Conforme ao artigo 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Cabana de Bergantiños, a 19 de novembro de 2018 O Alcalde Asdo. José Muíño Domínguez
20/12/2018 | Administración LocalMunicipal
Valdoviño
Modificación de créditos n.º 17/2018 MC SC-CE de suplemento de crédito-crédito extraordinario

Aprobado polo Pleno desta Corporación en sesión extraordinaria celebrada o 22/11/2018 o expediente de modificación de créditos Nº 17/2018 MC SC-CE de suplemento de crédito-crédito extraordinario, dentro do orzamento para o ano 2018, por un importe de 45.500,00 €, e transcurrido o prazo de exposición pública sen que se presentasen reclamacións considérase definitivamente aprobado o expediente, e dacordo co disposto nos artigos 179.4 e 169.3 do TRLRFL, faise público o resumo por capítulos do Estado de Gastos do referido Orzamento, que queda como sigue: Na mesma sesión extraordinaria tamén se aprobou inicialmente a modificación da base nº 26 das bases de execución do orzamento, toda vez no prazo de exposición pública do acordo non se ten presentado ningunha reclamación contra o dito acordo, procede considerar o acordo aprobado definitivamente. O que se fai público para xeral coñecemento e efectos. Valdoviño, 19 de decembro de 2018. O alcalde Asdo. Alberto González Fernández
20/12/2018 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Aprobación definitiva ordenanzas reguladoras de prestacións patrimoniais de carácter público non tributarias pola prestación dos servizos de subministro e utilización de auga potable e servizos auxiliares, e polo servizo de depuración e saneamento

ANUNCIO APROBACIÓN DEFINITIVA DAS ORDENANZAS REGULADORAS DE PRESTACIÓNS PATRIMONIAIS DE CARÁCTER PÚBLICO NON TRIBUTARIAS POLA PRESTACIÓN DOS SERVIZOS DE SUBMINISTRO E UTILIZACIÓN DE AUGA POTABLE E SERVIZOS AUXILIARES, E POLO SERVIZO DE DEPURACIÓN E SANEAMENTO. Por acordo do Pleno deste Concello de data 3 de agosto de 2018 acordouse aprobar, provisionalmente, as seguintes Ordenanzas reguladoras de prestacións patrimoniais de carácter público non tributarias: - Ordenanza reguladora da prestación patrimonial de carácter público non tributaria polo subministro e utilización de auga potable e servizos auxiliares no término municipal de A Coruña. - Ordenanza reguladora da prestación patrimonial de carácter público non tributaria polo servizo de depuración e saneamento no término municipal de A Coruña. En cumprimento do establecido no artigo 49 da Lei 7/1985, de 2 de abril, reguladora das bases do réxime local o acordo provisional estivo exposto ao público durante trinta días hábiles no taboleiro de edictos do Concello, foi publicado no B. O. P. nº 150 do 8 de agosto de 2018 e, asemade, en tres diarios de maior difusión da provincia. Durante o citado período de exposición pública non se presentaron reclamacións, polo que, en aplicación do establecido no artigo 49 da Lei 7/1985, elévase a definitivo o acordo de aprobación provisional, sen necesidade de novo acordo plenario. A Comisión de Prezos de Galicia emitiu informe favorable, aos efectos do establecido no artigo 20.6 do RDL 2/2004, de 5 de marzo, polo que se aproba o texto refundido da Lei reguladora das facendas locais e no artigo 16.4 do Real Decreto Lei 7/1996. En consecuencia, faise público o acordo de aprobación definitiva e o texto integro das Ordenanzas, aos efectos do establecido no artigo 70.2 da Lei 7/1985, de 2 de abril, reguladora das bases do réxime local. Contra o anterior acordo, elevado a definitivo, e de conformidade co previsto no artigo 46.1 da Lei 29/1998, de 13 de xullo, reguladora da xurisdicción contencioso – administrativa, os interesados poderán interpoñer recurso contencioso – administrativo no prazo de dous meses, contados a partir do día seguinte ao da publicación do presente anuncio no Boletín Oficial da Provincia. Así mesmo poderán interpoñer calquera outro recurso que estimen procedente. A Coruña, 14 de decembro de 2018 O director de Economia, Facenda e Administración.- Eduardo Mera Rico